מאג

מאג, או בשמו המלא מקלע FN MAG 58, הוא מקלע בלגי הנפוץ בשירות צה"ל וצבאות נאט"ו. ראשי התיבות MAG מייצגים את הביטוי הצרפתי "Mitrailleuse d'Appui Général" – "מכונת ירייה לשימוש כללי". אטימולוגיה עממית גורסת כי בצה"ל ראשי התיבות מא"ג מסמלים מקלע אחיד גדודי. ה־MAG הוא מקלע בינוני, היורה תחמושת בקוטר 7.62 מ"מ. המאג יוצר על ידי חברת FN Herstal הבלגית וכן ברישיון ברחבי העולם, כולל על ידי התעשייה הצבאית בישראל. מקלע זה נפוץ בכל צבאות נאט"ו ובפרט בכוחות המזוינים של ארצות הברית (תחת הציון M-240), בכוחות המזוינים של בריטניה (בשם L7A1) וכן נמצא בשימוש צה"ל. יתרונותיו של המאג הם אמינותו וכוח האש הגדול שלו. חסרונותיו הם משקלו הרב יחסית והתחמושת הכבדה שלו, שמהווים גורם מגביל עבור חיל הרגלים המתפעל אותו. חסרונות אלה אינם באים לידי ביטוי כאשר המאג מורכב על גבי כלי רכב, וכתוצאה מכך הוא נמצא בשימוש נרחב מאוד על כלי רכב כגון טנקים, נגמ"שים, רכבי שטח וספינות קרב. במדינות נאט"ו המאג אינו משמש כיום את חילות הרגלים. בחילות הרגלים החלה בשנות ה־90 של המאה ה־20 מגמה של העדפת מקלעים קלים יותר היורים תחמושת קטנה יותר (קליבר 5.56 מ"מ) ואת מקלעי המאג החלו להחליף במקלעים שתפקידם הוגדר כ־SAW‏ ("Squad Automatic Weapon" – "נשק אוטומטי כיתתי"). בצבאות נאט"ו הוחלף המאג על ידי ה־FN minimi (או M-249 בצבא ארצות הברית) ובצה"ל הוא משרת לצד מקלע הנגב. בצה"ל הוכנס מקלע ה־FN MAG לשירות באופן ניסיוני באמצע שנות ה־60 של המאה ה־20 כתחליף למקלע ה־0.3 (M1919 בראונינג), ונטל חלק בקרבות שונים במלחמת ששת הימים. המקלע שימש תחילה כנשק פלוגתי, וכל פלוגה חומשה ב-3 מקלעים. באופן רשמי נכנס המאג לצה"ל בשנת 1969. בשנותיו הראשונות בצה"ל היה המקלע מסווג ואסור בפרסום פומבי על ידי הצנזורה. עם השנים, החליף המאג את ה-0.3 גם על גבי הרק"מ בצה"ל. במהלך שנות ה-80 של המאה ה-20 הוצאו משירות כל מקלעי ה-0.3 ואת מקומם תפס המאג. לאורך השנים התפתח סביב המקלע והמקלען המפעיל אותו פולקלור נרחב. בשל העובדה שהמקלען נשא על גופו 32 ק"ג שכללו את המקלע והתחמושת נהוג היה לבחור את החסונים שבלוחמים לתפקיד מקלען המאג – "מאגיסט". בשנת 1988 יוצר הדגם הניסיוני של מקלע הנגב מתוצרת תע"ש שנחשב לקומפקטי ואמין במיוחד בתנאי מדבר. בשנת 1995 רכש צה"ל את המקלע והפכו למקלע העיקרי בחיל הרגלים והיחידות המיוחדות במקום מקלע המא"ג. עם זאת מקלע המא"ג לא נזנח כי אם הפך ממקלע ברמת הכיתה בחיל הרגלים למקלע ברמת המחלקה. בשנת 2012 החל להיקלט בצה"ל מקלע הנגב NG7 המבוסס על הנגב. הנגב NG7 הוא באותו קליבר של המאג, 7.62x51 מ"מ נאט"ו, אך הוא קומפקטי וקל יותר ממנו. מנגנון פעולה: אוטומטי על בסיס גזים שנוצרים במהלך הירי קירור: באמצעות אוויר קליבר: 7.62 מ"מ (תחמושת מסוג 7.62x51 מ"מ נאט"ו) אורך: 1245 מ"מ אורך הקנה: 545 מילימטרים (21.5 אינץ') משקל: 10.85 ק"ג טווח יעיל: (מטרה בודדת היא מטרה הקטנה מ־2 × 2 מ' ומטרה מקובצת היא מטרה הגדולה מ־2 × 2 מ') טווח מקסימלי: 3.5 ק"מ. קצב אש: 600, 900 ו־1,200 כדורים לדקה. ניתן לשינוי באמצעות ווסת גזים. מהירות לוע: 840 מטר לשנייה. אוסטריה אוסטריה אוסטרליה אוסטרליה אירלנד אירלנד, דגם GPMG או MAG 58 ארגנטינה ארגנטינה, השתמשה בעיקר במלחמת פוקלנד ארצות הברית ארצות הברית, M240 את צבא ארצות הברית בחריין בחריין בוליביה בוליביה בלגיה בלגיה בליז בליז ברבדוס ברבדוס ברוניי ברוניי בורונדי בורונדי בריטניה בריטניה בורקינה פאסו בורקינה פאסו ברזיל ברזיל, דגם M971 בשימוש הצבא הברזילאי. גאנה גאנה גבון גבון הודו הודו, מיוצר ברישיון. הרפובליקה הדומיניקנית הרפובליקה הדומיניקנית יוון יוון ישראל ישראל, מיוצר ברישיון. מצרים מצרים הרפובליקה העממית של סין הרפובליקה העממית של סין, מייצרת ומייצאת. סינגפור סינגפור עיראק עיראק צ'אד צ'אד קובה קובה קולומביה קולומביה הרפובליקה הדמוקרטית של קונגו קונגו קמרון קמרון קנדה קנדה, דגם GPMG C6 משמש בעיקר את חיל האוויר הקנדי, ה־GPMG C6 עלה גם על מגוון של כלי רכב. קפריסין קפריסין שוודיה שוודיה, אומץ בשנת 1958 מקלע FN Minimi מקלע נגב נגב NG7 מאג רפא"ל אתר האינטרנט הרשמי של מאג אביחי בקר, שלום לידיד, הארץ, ‏ 05.09.1997, כפי שהועלה באתר פרש. מאג 58 משה (בוגי) יעלון, "מָא"ג", מתוך "סיפורים מהקיטבג", במחנה, 28 בספטמבר 2011. מאג, באתר אנציקלופדיה בריטניקה (באנגלית) 7,62 mm Maschinengewehr FN MAG 58. רוביק רוזנטל, המלחמה האבודה של בן יהודה, וראשי תיבות מזויפים בצהלית, באתר הזירה הלשונית, ‏19 ביולי 2024 שימוש במקלע מאג במלחמת ששת הימים, פורום צבא וביטחון, אתר פרש אביחי בקר, שלום לידיד, הארץ, 5 בספטמבר 1997, "מה שהיה נכון לצה"ל של 1967, המועד בו נראו בשטח טיפין טיפין המאגים הראשונים, כבר לא תופס בהווה. רשמית נכנס המאג לשירות בשנת 69'". משה (בוגי) יעלון, "מָא"ג", מתוך "סיפורים מהקיטבג", במחנה, 28 בספטמבר 2011, "כשקיבלתי את המא"ג כלוחם בנח"ל המוצנח, הוחמאתי, חשבתי שמעריכים אותי כחייל טוב וחזק".